
Vadászat Magyarországon

Tudományos Diákköri Munkám során a vadászatról, történelméről, a vadászati jog gyakorlásáról és szabályozásáról írok. Vizsgálni kívánom a vadászta jogosultak és a rendőri együttműködés témáját Magyarország területén, valamint a határmenti területeken egyaránt, ezen kívül az orvvadászat témájában kutatási munkámat elemzem.
Véleményem szerint a vadászat és az orvvadászat egy olyan téma, amiről érdemes beszélni és a témában kutatni. A szomszédos országokkal a határmenti egyezményeket releváns szempontnak tartom. Több probléma is felmerül dogoztomban ezzel a kérdéssel kapcsolatban. Az államok illetékes hatóságainak kötelességük gondoskodni a területükön érvényes vadászatra vonatkozó szabályok betartásáról, így például meg kell akadályozni a határon való átlövést, áthajtást, üldözést, az elejtett vadak áthúzását. A vadászattal kapcsolatban kétoldalú nemzetközi megállapodások vannak, sőt a szomszédos vadásztársaságok is együttműködhetnek a kérdésekben. A szomszédos országok schengeni tagságával új értelmezést nyernek ezek az egyezmények, mivel a két ország közötti átjárhatóság sokkal könnyebb lett, ezért az egyezményekben foglaltak nem minden esetben értelmezhetőek napjaikban, sőt két országgal jelenleg nincs is egyezményünk. Szeretném felhívni arra a figyelmet, hogy az egyezmények módosításai igenis szükségesek lettek.
A témámhoz kapcsolódóan kiemelendő az Országos Rendőr Főkapitányság, az Országos Magyar Vadászkamara, valamint az Országos Magyar Vadászati Védegylet együttműködési megállapodását, ami egy jól működő rendszert eredményezett.
A külföldiek vadásztatása Magyarországon több problémát is generál, a vadászhatóságoknak és a rendőrségnek egyaránt. Az államhatáron történő állatcsempészet visszaszorítása fontos, mivel hazánk természeti kincseit lopják el, ezzel károsítják az országot. Végül, de nem utolsó sorban a fegyvertörvény és végrehajtási rendeletének 2012-es módosítása említésre méltó, mivel sokban megkönnyítette nem csak a vadászatra jogosultak helyzetét.
Összességében nézve dolgozatom egészét, az elején általánosan összefoglalom a vadászat alapvető fogalmait és szabályait, a későbbiekben a határterületen történő vadászról írok.



